
****

**LIETUVOS RESPUBLIKOS APLINKOS MINISTRAS**

**ĮSAKYMAS**

**DĖL PAPILDOMO FINANSAVIMO SKYRIMO PROJEKTUI** **NR. 05.3.2-APVA-R-014-41-0002, FINANSUOJAMAM PAGAL** **2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 5 PRIORITETO „APLINKOSAUGA, GAMTOS IŠTEKLIŲ DARNUS NAUDOJIMAS IR PRISITAIKYMAS PRIE KLIMATO KAITOS“ ĮGYVENDINIMO PRIEMONĘ 05.1.1-APVA-R-014 „GERIAMOJO VANDENS TIEKIMO IR NUOTEKŲ TVARKYMO SISTEMŲ RENOVAVIMAS IR PLĖTRA, ĮMONIŲ VALDYMO TOBULINIMAS“, IR LIETUVOS RESPUBLIKOS APLINKOS MINISTRO 2016 M. LAPKRIČIO 30 D. ĮSAKYMO NR. D1-823 „DĖL FINANSAVIMO SKYRIMO PROJEKTUI NR. 05.3.2-APVA-R-014-41-0002, PATEIKTAM PAGAL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 5 PRIORITETO „APLINKOSAUGA, GAMTOS IŠTEKLIŲ DARNUS NAUDOJIMAS IR PRISITAIKYMAS PRIE KLIMATO KAITOS“ 05.3.2-APVA-R-014 ĮGYVENDINIMO PRIEMONĘ „GERIAMOJO VANDENS TIEKIMO IR NUOTEKŲ TVARKYMO SISTEMŲ RENOVAVIMAS IR PLĖTRA, ĮMONIŲ VALDYMO TOBULINIMAS“ PAKEITIMO**

2018 m. lapkričio 12 d. Nr. D1-947

Vilnius

Vadovaudamasis Projektų administravimo ir finansavimo taisyklių, patvirtintų Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“, 196.1 papunkčiu ir 206 punktu, 2014–2020 m. Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.3.2-APVA-R-014 priemonės „Geriamojo vandens tiekimo ir nuotekų tvarkymo sistemų renovavimas ir plėtra, įmonių valdymo tobulinimas“ projektų finansavimo sąlygų aprašo Nr. 1, patvirtinto Lietuvos Respublikos aplinkos ministro 2015 m. spalio 7 d. įsakymu Nr. D1-717 „Dėl 2014–2020 m. Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.3.2-APVA-R-014 priemonės „Geriamojo vandens tiekimo ir nuotekų tvarkymo sistemų renovavimas ir plėtra, įmonių valdymo tobulinimas“ projektų finansavimo sąlygų aprašo Nr. 1 patvirtinimo“, 641 punktu ir atsižvelgdamas į Lietuvos Respublikos aplinkos ministerijos Aplinkos projektų valdymo agentūros 2018 m. spalio 30 d. raštu Nr. (29-2-2)-APVA-3171 pateiktą išvadą dėl prašymo skirti papildomą finansavimą:

1. Skiriu papildomą finansavimą pagal 2014–2020 m. Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.3.2-APVA-R-014 priemonę „Geriamojo vandens tiekimo ir nuotekų tvarkymo sistemų renovavimas ir plėtra, įmonių valdymo tobulinimas“ uždarosios akcinės bendrovės „Kazlų Rūdos komunalininkas“ projektui Nr. 05.3.2-APVA-R-014-41-0002 „Vandens tiekimo ir nuotekų tinklų renovavimas ir plėtra Kazlų Rūdos savivaldybėje (Ąžuolų Būdoje, Antanave, Plutiškėse, Kazlų Rūdoje ir Bagotojoje)“ – iki 82 758,64 eurų (aštuoniasdešimt du tūkstančiai septyni šimtai penkiasdešimt aštuoni eurai, 64 ct).

2. Pakeičiu Lietuvos Respublikos aplinkos ministro 2016 m. lapkričio 30 d. įsakymo Nr. D1-823 „Dėl finansavimo skyrimo projektui Nr. 05.3.2-APVA-R-014-41-0002, pateiktam pagal 2014–2020 metų Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.3.2-APVA-R-014 įgyvendinimo priemonę „Geriamojo vandens tiekimo ir nuotekų tvarkymo sistemų renovavimas ir plėtra, įmonių valdymo tobulinimas“ priedą ir jį išdėstau nauja redakcija (pridedama).

3. Šis įsakymas per vieną mėnesį gali būti skundžiamas Lietuvos administracinių ginčų komisijai arba Vilniaus apygardos administraciniam teismui Lietuvos Respublikos administracinių bylų teisenos įstatymo nustatyta tvarka.

4. Nustatau, kad šis įsakymas įsigalioja kitą dieną po paskelbimo Teisės aktų registre.

|  |  |
| --- | --- |
| Aplinkos ministras | Kęstutis Navickas |

Lietuvos Respublikos aplinkos ministro

2016 m. lapkričio 30 d. įsakymo Nr. D1-823

(Lietuvos Respublikos aplinkos ministro

2018 m. lapkričio 12 d. įsakymo Nr. D1–947 redakcija)

priedas

**FINANSUOJAMAS PROJEKTAS**

| **Eil. Nr.** | **Paraiškos kodas** | **Pareiškėjo**  **pavadinimas** | **Pareiškėjo juridinio asmens kodas** | **Projekto pavadinimas** | **Projektui skiriamos finansavimo lėšos:** | | |
| --- | --- | --- | --- | --- | --- | --- | --- |
| **iš viso – iki, Eur:** | **iš jų:** | |
| **Europos Sąjungos struktūrinių fondų lėšos iki, Eur:** | **Lietuvos Respublikos valstybės biudžeto lėšos iki, Eur:** |
| 1. | 05.3.2-APVA-R-014-41-0002 | Uždaroji akcinė bendrovė  „Kazlų Rūdos komunalininkas“ | 165695198 | Vandens tiekimo ir nuotekų tinklų renovavimas ir plėtra Kazlų Rūdos savivaldybėje (Ąžuolų Būdoje, Antanave, Plutiškėse, Kazlų Rūdoje ir Bagotojoje) | 575 597,03 | 575 597,03 | - |

\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_